തീയറ്ററിലെ കോവിഡിന് ശേഷമുള്ള ആദ്യ റിലീസ് ചിത്രം സ്റ്റാര് തിരുവനന്തപുരം : മലയാള സിനിമകള് വെള്ളിയാഴ്ച മുതല് തിയേറ്ററില് റിലീസ് ചെയ്യാന് ഫിലിം ചേംബര് യോഗത്തില് തീരുമാനമായി. കോവിഡിന് ശേഷമുള്ള ആദ്യ റിലീസ് ചിത്രം ജോജു ജോര്ജ്ജ് നായകനായ സ്റ്റാര് ആണ് . നിര്മ്മാതാക്കള് വിതരണക്കാര് തിയറ്ററുടമകള് എന്നിവയുടെ സംഘടനാ ഭാരവാഹികളും പങ്കെടുത്ത യോഗത്തില്മരയ്ക്കാര് അറബിക്കടലിന്റ സിംഹം എന്ന ചിത്രം തീയേറ്ററില് റിലീസ് ചെയ്യണമെന്ന് നിര്മാതാവ് ആന്റണി പെരുമ്ബാവൂരിനോട് ആവശ്യപ്പെടാനും യോഗത്തില് തീരുമാനമായിട്ടുണ്ട്.ആറുമാസത്തിനുശേഷം തിങ്കളാഴ്ചയാണ് സംസ്ഥാനത്തെ തിയേറ്ററുകള് തുറന്നത് . ബുധനാഴ്ച മുതലാണ് പ്രദര്ശനം ആരംഭിച്ചത്. നോ ടൈം ടു ഡൈ, വെനം തുടങ്ങി ഇംഗ്ലീഷ് ചിത്രങ്ങളാണ് ബുധനാഴ്ച റിലീസ് ചെയ്തത്.